Justin Dentmon

Džastinas Dentmonas (, g. 1985 m. rugsėjo 5 d.) – profesionalus JAV krepšininkas, praeityje žaidęs Kauno „Žalgirio“ komandoje. Atakuojančio stiliaus įžaidėjas. Krepšininkas yra tapęs trijuose skirtinguose žemynuose rengiamų krepšinio čempionatų nugalėtoju – NBA D-lygos (JAV), LKL (Lietuva), ir Kinijos krepšinio asociacijos.

 Karjera 
2013 m. rugpjūčio pabaigoje pasirašė vieno sezono trukmės kontraktą su Kauno „Žalgirio“ klubu.
Tris kartus tapo 2013–2014 m. sezono Eurolygos turo naudingiausiu žaidėju. 2013 m. lapkričio 14 d. Eurolygos pirmo etapo penkto turo rungtynėse Kaune su Bambergo „Brose Baskets“ komanda pelnė 24 taškus (6/6 trit.), atliko 9 rezultatyvius perdavimus ir surinko 32 naudingumo balus. Naudingiausias Eurolygos „Top 16“ etapo šešto http://zalgiris.lt/news/bc-zalgiris/48238/. Nuoroda tikrinta 2019-01-29 ir keturiolikto http://www.zalgiris.lt/lt/naujienos/naujienos/id/8793/. Nuoroda tikrinta 2019-01-29 turų krepšininkas. Vasario 14 d. rungtynėse su Belgrado „Partizan“ pelnė 23 taškus, atliko 6 rezultatyvius perdavimus, atkovojo 5 kamuolius, išprovokaro 8 pražangas ir surinko 33 naudingumo balus.http://www.euroleague.net/news/i/132243. Nuoroda tikrinta 2019-01-29
Balandžio 11 d. rungtynėse Kaune su Madrido „Real“ komanda įmetė 36 taškus, pataikydamas 7 tritaškius iš 11, išprovokavo septynias varžovų pražangas ir surinko 40 naudingumo balų.http://www.euroleague.net/news/i/135620. Nuoroda tikrinta 2019-01-29 Krepšininkas buvo pirmas pagal įmestus tritaškius (74) 2013–2014 m. Eurolygos sezone, tuo metu tai buvo Eurolygos rekordas.http://www.euroleague.net/main/statistics?mode=Leaders&entity=Players&seasonmode=Single&seasoncode=E2013&cat=FieldGoalsMade3&agg=Accumulated. Nuoroda tikrinta 2019-01-30 Per 24 sužaistas rungtynes, Dentmonas vidutiniškai pelnydavo po 16,8 taško, tritaškius mesdamas 44,3% taiklumu, ir atlikdavo po 4,1 rezultatyvaus perdavimo.
Dentmonas buvo neabejotinas komandos lyderis, padėjęs „Žalgiriui“ ketvirtą kartą iš eilės laimėti LKL čempionų žiedus.

2014 m. liepos mėnesio pabaigoje krepšininkas sudarė vienerių metų sutartį su Čingdao „Double Star“ ekipa, rungtyniaujančia Kinijos krepšinio asociacijoje.http://www.krepsinis.net/archyvas/j-dentmonas-pasirase-sutarti-su-qingdao-doublestar/241938

2015–2016 metų sezone žaidė Kinijos krepšinio asociacijos Sičuano „Blue Whales“ klube ir tapo lygos čempionu.

2016 m. rugpjūčio 19 d. pasirašė vieno sezono trukmės kontraktą su Stambulo „Galatasaray" krepšinio klubu.http://www.euroleague.net/news/i/77l4suply8jchugk.  Nuoroda tikrinta 2019-01-30 2016 m. lapkričio 16 dieną, po Eurolygos rungtynių su Kauno „Žalgiriu“, J.Dentmonas ir jo komandos draugas Rasas Smitas pažeidė komandos vidaus taisykles ir į viešbutį Kaune grįžo tik paryčiais, dėl ko kitą dieną buvo suspenduoti.http://www.eurobasket.lt/naujienos/kaune_drausme_pazeides_j_dentmonas_nusalintas_nuo_galatasaray_komandos_88980/naujiena/88980. Nuoroda tikrinta 2019-01-25 Po mėnesio J.Dentmonas buvo atleistas šalių susitarimu.

2018–2019 metų sezoną pradėjo be klubo. 2019 m. sausio 2 d. pasirašė kontraktą su NBA G-lygoje rungtyniaujančia „Texas Legends" komanda, kurioje praleido ir 2017–2018 metų sezoną.https://texas.gleague.nba.com/news/justin-dentmon-returns-to-legends . Nuoroda tikrinta 2019-01-04
2019 m. sausio 23 d. pasiekė susitarimą su Pietų Korėjos klubu „KT Sonic Boom“ iš Busano miesto.https://sportando.basketball/en/justin-dentmon-agrees-to-deal-with-kt-sonic-boom/ . Nuoroda tikrinta 2019-01-25
2019 m. balandžio 12 d.pasirašė sutartį su Libano krepšinio klubu „Beirut“.https://sportando.basketball/en/justin-dentmon-signs-with-beirut-club/ . Nuoroda tikrinta 2019-07-24

2019 m. spalio 31 d. pasirašė sutartį su Po Ortezo „Élan Béarnais“ klubu iš Prancūzijos.https://sportando.basketball/en/justin-dentmon-signs-with-pau-lacq-orthez/ . Nuoroda tikrinta 2019-11-01

2020 m. liepos 22 d. paskelbta jog pasirašė dviejų mėnesių sutartį su Orhuso „Bakken Bears“ klubu iš Danijos. 2021 m. sausio 30 d. persikėlė į Dalaso „Metroplex Lightning“, iš „Pro Basketball association“ lygos. 2021 m. kovo 5 d. prisijungė prie Irano aukščiausioje lygoje dalyvaujančios Isfahano „Zob Ahan“.

 Pasiekimai 
 Pan Amerikos žaidynių 3 vietos laimėtojas (2011 m.)
 NBA D-lygos čempionas (2012 m.)
 NBA D-lygos naudingiausias sezono žaidėjas (2012 m.)
 NBA D-lygos Visų žvaigždžių rungtynių dalyvis (2013 m.)
 Naudingiausias Eurolygos pirmojo etapo penkto turo krepšininkas ir „Top 16" etapo šešto ir keturiolikto turo krepšininkas (2013–2014 m.)
 LKL čempionas (2014 m.)
 Kinijos krepšinio asociacijos čempionas (2016 m.)

 Šaltiniai 

Kategorija:JAV krepšininkai
Kategorija:Užsienio krepšininkai Lietuvos komandose